Қысқааталықты қызғалдақ

Қысқа аталықты қызғалдақ (Қысқааталық қызғалдақ). Биіктігі 15-35 см-ге жетеді, сабағының сырты тегіс, сыртқа қарай қайрылып тұратын 3-4 жапырағының аздаған дақтары болады. Төменгі жапырақтарының пішіні қандауыр тәріздес. Сары түсті гүл жапырақтарының орта шенінде ашық-қызыл түсті дақтары, сырт жағында көк жолақтары бар, ұзындығы 3-4,5 см жететін шағын өсімдік. Аталықтары гүл жапырақтарынан екі есе қысқа. Жуандығы 2 см болатын пиязшығының сыртын қара-қоңыр қабықша қаптап тұрады. Бұл өте әсем өсімдік. Жоңғар Алатауында ғана кездесетін эндемдік түр. Сондықтан өскен жерін қорықшаға айналдырып қамқорлыққа алу қажет.Қ.Сыбанбеков. "Жасыл әлем сырлары"

 Дереккөздер 

Санат:Қызғалдақтар
Санат:Лалагүлдер